Artavs Valdis

Spraudīte

VALDIS ARTAVS

SPRAUDĪTE

VALDIS ARTAVS

= spraudīte =

RIGA «LIESMA> 1981

Uģa Mežavilka noformējums

un draudzīgi šarži

IEVADVARDI

Mums dzejnieku nekad nav trūcis.

Jau Veidenbaums ir kādreiz rūcis,

Ka lasot žāvas nāk pēc traka.

Bet toreiz dzeja bija švaka,

Un Veidenbaums pat nesapņoja,

Ka reiz mums Rūja būs un Roja,

Ka Juris Helds ar Rokpeļņ Janci

Mums rādīs ekscentrisku danci.

Vairs, dzeju lasot, nenāk snaudiens.

Nāk toties dažam labam raudiens,

Kad jāuzmin, ko dzejnieks paudis.

Bet lai nu raud šie muļķa ļaudis!

Kas gudrs, zin, ka klusēt klājas,

Ja karalim nav bikšu kājās.

Ar kritiku mums viss uz goda.

Kā mīļa māte viņa soda:

Pēc katras rīkstes buča salda.

Kas mīl, tas savas dusmas valda!

Lūk, šādā atmosfērā jaukā

Nāk mūsu parodijas laukā

Ar vienu mērķi, vienu domu:

Nevienam nesamaitāt omu.

SĀLĪTS PRIEKS

Dienvidpērle, Krimas krasts,

Viss šeit rādās neparasts.

Ar kizilkoka spieķi rokā

Kāpj Marianna mākoņos.

Tā ir Bella, tā ir Bella,

Jaunās dzejas dižais zieds.

Netik man vairs čahohbili —

Acis asara nav tāļa —

Sāļa Melnā jūra, sāļa.

Andrejs Balodis

(No krājuma «Araukārija»)

«Ak tu, Krima, ak tu, Krima,

Melnās jūras melnais krasts …»

Sirds pagalam, māga slima, —

Viss te ir tik neparasts!

Pludmale kā cepešpanna,

Tveice prātu dullina;

Mākoņos stāv Marianna,

Lejā — Ahmaduļina.

Rāpjos kraujā — kurpes pajūk,

Laižos lejā — bikses jūk.

Te pats velns var salauzt kāju!

Ērkšķi dur, un ieži brūk …

Sūrst no spieķa mana delna,

Marianna projām brien,

Un kā kaza aizlec Bella.

Atkal kūkoju es viens.

Kaut jel iedotu kāds pienu!

Nu par ko man šitāds sods?

Cahohbili katru dienu

Bezdievīgi piparots.

Grib man iekšas izsvilināt

Dienvidnieki — sātani!

Apnikuši man, vai zināt,

Jūsu lauri, platāni.

Cik var turēt tādu sauli?

Kaut jel nāktu mākonis!

Grab kā oļi mani kauli,

Dzejā nesanākonis.

Ja vēl dzīvs līdz mājām tikšu,

Saukšu: — Jēzus Marija!

Pilna soma cauru bikšu,

Rokā «Araukārija».

DROŠA RECEPTE

Kad sajūk prāts — tu visu nakti runā.

… Tāds plašums aug, ka gribas kliegt,

Un tu tā kliedz, ka mežu tāles lokās.

Un kāds pie tevis nāk

Tev tumšas dzērveņogas sniegt.

Tad atjūk prāts.

Milda Losberga («Dzērveņogas»)

Lai gudrinieki neticīgi smejas,

No pieredzes mans secinājums tāds:

Ne tikai rakstot, arī lasot dzejas

Var pēkšņi jukt un neatjukt vairs prāts.

Es iesaku tev, draugs, ja prātiņš ļogās,

Ja galviņā tā palicis ir maz,

Kā zāles lietot tumšās dzērveņogas.

(Ar gaišajām nav panākams nekas.)

Sī recepte ir daudzkārt pārbaudīta.

Lai kā tavs bļāviens dziļā naktī skan,

Ed dzērvenes, un precīzi no rīta

Būs prātiņš mājās. Vari ticēt man!

vērtīgas ziņas

Nāves zieds zied Javā, vulkāna virsotnē,

neilgi pirms izvirduma.

Paisums un bēgums notiek tāpēc,

ka kustīgās okeāna un jūras ūdensmasas

pievelk Mēness.

Salaria via (Sāls ceļš) ir viens no

visvecākajiem romiešu ceļiem.

Sers Frensiss Dreiks 1595. gadā mirst

ar drudzi.

Dagnija Dreika

(No krājuma «Mēnessērdzība» )

Pārlasīju grāmatiņas savas.

Kas tik, biedri, nenotiek uz Javas!

Ziediņš plaukst, kad uzdarbojas vulkāns,

Akmeņi sāk birt kā franču bulkas.

Francija, bez šaubām, man ir tuva.

Balzaks Onorē tur slavu guva.

Austrijā bij slavens Kafka Francis,

Menuets ir nepārspējams dancis!

Paisums seko bēgumam uz pēdām.

Mazarīni pietempās no bēdām,

Teātrim kaut kādu bumbu sēja;

Vēzelers tai laikā zvanus lēja.

Vai tad jums nav zināmi tie abi?

Ai, ai, ai, tas, biedri, gan nav labi!

Romā, gurķi jāskābē kad bija,

Nāca sāls pa Salaria via.

Dokumentus pētot, nevis teiku,

Uzgāju es seru Frensi Dreiku.

Vai no algas iekrāsi ko taupot?

Sers uz jūras piepelnījās laupot.

Zēl, ka drudzis aizrāva to kapā.

Kā nekā viņš bija mans opapā.

Dreika līcī vēji viļņus vanda …

Sarabanda nav nekāda banda.

Tā ir tāda deja spāņu mēlē.

Bilbokets nav sunītis, bet spēle.

Kad es beigšu kādu jaunu skolu,

Svaigas ziņas piegādāt jums solu!

izvēlīgais vilks

šajā mežā vilks man jāsatiek.

Es par vilku sapņoju ikbrīd.

… Vilks nāks preti stalts,

Kam spoži acis gail.

Tāds ja mani apēd, nebūs bail.

Zinu, tik uz mani acis spidēs viņam,

Neēdis viņš manu vecmāmiņu.

Rūta Venta

(No krājuma «Slāņojums»)

Galvā sārta micīte,

Bizē sārta lenta …

Es no vilka nebaidos,

Esmu Rūta Venta.

Kur tu esi, pelēci?

Es tev pretī eju!

Palasīsim divatā

Manu jauno dzeju.

Būs it labi kopā mums,

Tev tak manis trūka!

Man ir līdzi «Slāņojums».

(Krājumiņš kā kūka!)

Kādēļ vecmāmiņu ēst,

Ja šis tas ir svaigāks?

Ne jau katra dzejniece

Mežā viena staigā.

Tu man sapņos rādījies.

Sārti deg man vaigi…

Kādēļ acis nekvēlo

Tev uz mani baigi?

Saki, — ko tu žāvājies?

Vai tu snaudā slīgi?

Vilki tagad kļuvuši

Pārāk izvēlīgi.

KO GAIDI, VALODA?

(No kādas dziednīcas pacientu

literārā žurnāla)

Pēc hlora ož un skābiem kāpostiem,

skumst Maharadža, ziloņus tam atņēma,

bet viens ir noglabāts zem gultas

(sāksies valodas), raud Bonaparts

par sakāvi pie Vaterlo (jel klusē, nelga,

sāksies valodas!), kāds lasa Uldi Bērziņu,

verd speltē pods, brauc ratos tēvs,

tārps rokā nedodas, krīt lāse Daugavā,

kliedz sanitāri, ka uz grīdas nedrīkst!

mēs kāpjam ābelē un lecam baseinā,

tur ūdens nav (būs atkal valodas)

un ābelē ir tāds, kas piespiež novērst

acis, plok rāva, lēni ceļas apakš zemes

kalns, tam pretī puns, tad atnāk ārsts,

guldz mīlestība kaklā, cienī dzeju un

personīgi pazīst visus tos, kas dīdzē

dzīvi un drukā jaunos, zvēriem htoniskiem

par spīti, viņš mierina, ka būšot ziloņi

un uzvara pie Vaterlo, un jaunas dzejas,

bet purvi gruzd un leviatāns grozās miegā,

to nokaut nevaid šķēpa un tādēļ visiem

jāiet gulēt (un paliek kluss —

ko gaidi, valoda?)

BEZ GREIZSIRDĪBAS UN BEZ SKAUDĪBAS

Mēs — Eirāzijas Ciemiņi Visaugstie

pie galdiem pārkrautiem,

pie galdiem viesmīlīgiem …

… kāds manu sievu pēkšņi uzrunā

man svētākajā vārdā — Latvija.

Jānis Peters

(«Pie Gruzijas metālkalējiem»)

Kāds manai sievai roku apvija

Un čukstēja tai maigi: — Latvija! —

Es viņa sievai teicu: — Gruzija! —

Kad viņa manu bārdu gumzīja.

Cik daudz var gūt no tādas draudzības

Bez greizsirdības un bez skaudības.

Melnajāi jūriņā

Viļņi baltiem ziediem zied.

Kad bāliņi sasatika,

Melns ar baltu saderēja.

Ja tu dzertu cinandali,

Ja tu ēstu tabakcāli,

Nobaudītu čahohbili,

Tad tu sauktu: — Johambili!

NEBĒDĀ, PĒTER!

Es iesākos tik sen,

… kad vilka bērns bija mans brālis,

kad asfalta četrstūri iežogotā liepiņa

teicās esam mana māsa.

Viņi visi ir aizgājuši katrs par sevi.

Aiz zooloģiskām restēm zooloģiskā dārzā

vilcēns skatās man garām …

Pēteris Zirnītis

(No krājuma «Noktirne un gaiļa dziesma»)

Nevajag bēdāt, Pēter!

Nebrīvē vilki sēri.

Lai viņi lūr tev garām, —

Ir arī citi zvēri.

Staigā pa zoodārzu

Pegazam tuvais rada.

Visiem viņš māj ar ausīm,

Bērnus kad apkārt vadā.

Kūleņo, lec un smejas

Brāļi ar astēm garām.

Ieskaties viņu sejās,

Nepaej būrim garām!

Redzēsi kā pa sapņiem:

Pagātne allaž blakām.

Sveicienus laipni atņem,

Ieklausies, ko tie saka.

Vistai kad garām gāji,

Dzirdēju pats es pirmīt,

Kā viņa teica cāļiem:

—  Tas ir tas dzejnieks Zirnīts!

Un, ja būs reibums acis,

Nenesis kājas tāli,

Liepiņa laipni sacīs:

—  Turies pie manis, brāli!

KAD KĀPOSTI SAJŪK

To zemi, kurā aug

mans galvenais kāposts …

… to zemi es nēsāju sevi…

Tāpēc, ja es sevī nošauju

galveno trako suni,

es publiski nošauju

savu nemācēšanu

tam palīdzēt.

Manas galvenās zemes lopkautuvēs

kauj galvenās ālavas,

bet valsts svētki ir

katra galvenā teliņa dzimšana …

Ojārs Vācietis («Tā zeme»)

Kad dzejā man parastie kāposti

Ar galvenajiem sāk jaukties,

Es jūtu, ka jādara galvenais,

Ja gribu par drosmīgu saukties.

Es galveno suni nošauju

Un patriecu negalvenos.

Tad, satvēris galveno tuteni,

Pēc galvenās āiavas dzenos.

Bet teļi, kas dzimšanas dienu svin,

Izbailēs mauro kā dulli,

Jo domā, ka gribu es noslaktēt

Galveno liellopu — bulli.

Nu, bullim gan ceļu es griezīšu,

Nav joks ar šo ragaino brāli.

Bet citiem ar kāpostu bliezīšu,

Ar galveno rutku vai kāli.

DRESŪRAS VAINA

Savu mīlestību piekaru

pie griestiem lampas vietā —

ar kājām gaisā un ar galvu uz leju.

… Pēc tam savu mīlestību, sprigu

un spraigu, nolieku ar kājām uz zemi.

Mīlestība kļūst līdzīga cilvēkam —

mīņājas un griņājas, un klusē.

Gaidu, gaidu. Mīļu vārdu nesagaidu.

Un tad es jūtu — nav jēgas.

Uga Rismane

Mana mīlestība spīva,

Spriga, spraiga, īdzīga.

Reizēm drusku detektīva,

Manai dzejai līdzīga.

Bāžu maisā, karu gaisā

Un ar koku piedauzu.

Mīlestība neatraisās,

Nesaka ne «bē», ne «mū».

Ienāk kaimiņš, dusmas valdot

(Mietpilsonis, vecis baiss).

Ko es mājā malku skaldot?

Kādēļ man pie griestiem maiss?

— Ja jūs spēj tas interesēt,

Jūs to maisu pataustiet!

Mācos mīlestību dresēt. —

Vecim tūdaļ mute ciet.

Es jau neesmu no vājām,

Pietiks spēka cīnīties …

Gan jau vēl uz pakaļkājām

Mana mīlestība ies!

TU — MANS GARDUMS

… Ar acīm saprotošām tevi ielūkošos

Un, ja tu jausi, tevi dziļāk došos.

… Tev jājūt mani zobi

Un tas, ka tu man garšo.

Ziedonis Purvs

(No krājuma «Ja tu uzticētos»)

Esmu jau bijis sevī,

Tur ir tik ļoti šauri.

Atļauj man ieiet tevī,

Atļauj tev iziet cauri.

Tevi es allaž tiekšos,

Vai nu tu liedz, vai neliedz.

Neslēdzies ciet no iekšas,

Atslēgu priekšā neliec.

Tu man tik ļoti garšo!

Izkošļāt, izjust, lobīt…

Dievs, kāda salda smarža!

Kur mani liekie zobi?

SPIED VAI SVIED, VISU DZIED

Pie Baltijas jūras

Daudz valodu skan,

Uz Baltijas krasta

Ir šūpulis man.

Kur māte un bangas

Vel vakaros dzied.

Kur ilgas

No tālumiem svied.

Gunārs Selga

Pie Baltijas jūras

Kas pagadās skan …

Te sacerēt dziesmu

Nav problēma man.

Dzied māte un bangas,

Es arī te dzied,

Vienalga, vai ilgas

Kāds sviež man vai svied.

Es saku sev:

—  Nedomā ilgi, bet spied!

Tad komponists atnāk

Un prātīgi sak:

—  Es piegudros meldiņ,

Un nebūs tik trak.

Jo nav tādu vārdu,

Kas dziesmai par švak. —

Tā prece no rokas

It labi mums iet.

Vai bangas, vai stangas —

It visu grābj ciet.

Un ūdens mums netrūkst.

Var mierīgi liet!

ATVADAS NO RADOŠA GARA

UN LIEKĀ SVARA

Dubultos,

Rakstnieku daiļrades namā,

nodzīvoju

no 10. 12. 71. līdz 27. 2. 72.

pavisam 79 dienas,

kurās iekrita:

28 darba dienas,

51 svinamā diena

(pēc mana kalendāra),

4 vārda dienas —

Zingas, Taņas, Laimas, Nataljas.

Kravāju mantas

bez steigas.

Beigas.

… Sākos

Anatols Imermanis

(«Atvadas no jūras»)

Spiežu ar celi kofera vāku

Un pārdomāt sāku

Paveikto darbu — fizisko, garīgo,

Visu svarīgo.

Zinga, Natalja, Laima, Taņa …

Gaitenī soļu paklusā skaņa,

Madaru smarža mīļotos matos.

Melnos? Pelēkos? Dzeltenos?

Brunčus šauros un platos …

Kāda tur kādam daļa?

Tavās acīs es peldējos

Tā kā jūrā, Natalja!

Un, lai gan turējos garā,

Stipri nokritos svarā.

79 dienas bez mitas

Pie vienas, pie otras,

Pie trešās, pie ceturtās

(Neskaitot citas).

Kā te lai pieņemas miesās?

Bet kas mani tiesās

Par to, ka daiļrades namā

Pa trepēm un gaiteņiem skrēju

Un radīju, cik vien spēju?

28 dienas rāvos!

Bet 51 — domājat,

Atpūtai ļāvos?

Tieši šīs bija vētrainas,

Trakas kā jūra…

(Krustos lauza un bieži

Zem lāpstiņām dūra.)

Bet dzejolis radās

Ar pēdējo vārdu «Sākos».

Kā tas te iekļuvis

Liesajos dzejas vākos?

Droši vien toreiz

No Zinas pie Ņinas steidzos,

Jo, godīgi sakot,

Es nevis sākos, bet beidzos!

KUR IR TAVS PODS?

«Strāvas vāpe»

«Uguns vāpe»

<rApsviluma vāpe»

«rSpirāles vāpe»

Spraiguma vāpe»

«Liela nobrieduma vāpe»

… Kur ir tavs pods?

Velta Kaltiņa

(No krājuma «Sarkanmāla vāpe»)

Kad manā daiļradē bij cauri

Ar ziloņiem, kas pūta tauri,

Es sāku lolot mērķus tālus

Un intensīvi mīcīt mālus.

Kas manu dzeju baudīs pliku?

Bet, ja tai piespert keramiku,

Steigs katrs remdēt mākslas slāpi.

Un tā es sāku veidot vāpi.

Lūk, vāpe sīvā, vāpe brīvā.

(Pusdzīvā un pavisam stīvā.)

Te — vāpe spirālē un lokos.

(Kā visi — es ar formu mokos.)

Ir vāpe — strāva, vāpe — uguns.

(Nereti pagadās pat čuguns.)

Top vāpe — spraigums, vāpe — maigums.

(Jo kam tad šodien ir tas svaigums?)

Var vāpe briedums būt un tūkums.

(Un reizēm arī mēra trūkums.)

Var vāpe degums būt un svilums

(Un, vāpei uzkrītot, pat zilums!),

Bet, kritiķis ja dīks kā ods,

Es jautāšu: — Kur ir tavs pods?

Hā, neņems vis ar roku pliku

Ne Kaltiņu, ne keramiku!

ka tik būtu oriģināli

Tik daudz ūdens ir manās vēnās,

ka varu

noņemt un nolikt uz zemes roku,

un no tās izplūdis upe lēnām …

Divi koki

iet gar ceja malu,

un tur, kur viņi krustosies viens otrā, —

būs vakars.

Atstājiet mani un neaprociet,

lai redzu, kāda debess pār mani…

Leons Briedis

(No krājuma «Laiks mest ēnu»)

Apkārt kopiņas, krāšņi ziedi…

Nedod dievs tādu bēdīgu faktu:

Uziet cilvēki Leonu Briedi

Kapos atstātu, neapraktul

Guļ viņš tādā sapņainā pozā,

It kā vērodams debess tāli…

Tā ir dzeja un nevis proza.

Tiešām izskatās oriģināli!

Visi izbrīnā līķi pēta:

Kaut kas pietrūkst pie viena sāna.

Viena roka jau noskrūvēta,

Ūdens burbuļo kā no krāna.

Vai nu dzejniekos ūdens trūcis!

Šis it sevišķi pludo, rakars.

Ej nu sazini, ko viņš sūcis?

Koki nākuši, — pēkšņi vakars.

Divas versijas nāves ziņā,

Kā viņš nokļuvis mūžības lokā:

Pirmā — koks ir ieskrējis viņā,

Otrā — pats viņš ieskrējis kokā.

LEJ, MĀSIŅ, LEJ!

… Zirga spēku piejūrēta,

Ganu dūkanbēri.

… Cilvēks sūkdams

Labsajūtu pārdzīvo.

… Rit Vecrīgas dzīslās kapļi,

Akmens kalti un kara cirvji.

… Nams valstījās pa ietvi lampu drudzi,

Bars skatlogu un afišstabu spiedza.

… — Dzer, dzer, māsiņ,

Dzer!

Ināra Roja

(No krājuma «Gravitācija»)

—  Piejūrējos, piejāvos,

Aši spalvu tvēru.

—  Lej, lej, māsiņ, lej,

Tikai zini mēru.

—  Cilvēks slīkdams prieku jūt,

Nav ne grama sēru.

—  Lej, lej, māsiņ, lej,

Tikai zini mēru.

—  Rīgas dzīslās kapļi skrej,

Klāt vēl cirvjus spēru.

—  Lej, lej, māsiņ, lej,

Tikai zini mēru.

—  Nami valstās, stabi spiedz,

Logi zviedz, es zvēru!

—  Lej, lej, māsiņ, lej,

Tikai zini mēru.

—  Radīs «Gravitācija»

Dzejā jaunu ēru.

—  Lej, lej, māsiņ, lej,

Tikai zini mēru.

KĀ LAI NEBAIDĀS!

Man patīk rakstīt uz ielas ar krītu

Vismistiskākās un baigākās zīmes —

Braucēji baidās.

Tais zīmēs jau kaut kāds saturs ir iekšā.,

Vien neziņa tā kā aizkars priekšā,

… Baidās. Braucēji baidās.

Egils Plaudis («Baidās»)

Šoferi ir piesardzīgi jaudis:

Brauc pa ielu, skatās — Egils Plaudis

Raksta kaut ko četrrāpus ar krītu.

Droši vien lai viņus nobaidītu!

Tā jau zīmju pilnas malu malas,

Strīpu strīpām visur asfalts dalās.

Lūri nu, lai tevi «nenojūgtu»!

Vai tad vēl mums kādas zīmes trūktu?

Varbūt tiem, kas braucot lieto šņabi,

Krusti rādīs — «Kapsēta pa labi!»?

(Protams, ja pa kreisi, tad pa kreisi.)

Desmitnieks ar bultu — «Kreisie reisi»!

Rūtiņas — vai tās kā zemteksts dzejā

Nozīmētu — «Neņem tīklu zvejā!»?

«Bikses» malu medniekam var draudēt:

«Nešauj buku, vari bikses zaudēt!»

Katrā zīmē, protams, ir kāds saturs.

Slikti, ja to noslēpumā patur.

Tādēļ ari braucot baidās ļaudis:

Kā lai zin, ko sazīmējis Plaudis?

Ja ar skaitļiem iela aprakstīta,

Varbūt pats viņš ierāvis uz krīta,

Sak, lai rāda visiem balts uz melna,

Ko viens dzejnieks notērē un pelna!

NEŅEMSIM ĻAUNA

— Rokas augša! — viņš sauca.

Es teicu, lai neuzplijas …

Viņš metās pie plaukta —

Jeseņinu nolaupīja.

(No Pētera Jurciņa dzejoļa «Laupītājs»)

Viņš metās pie plaukta,

Kur novietots bija

Daudz grāmatu skaistu

(Ne zaftes burciņu).

Un, redz, kas par zelli!

Jeseņinu nolaupīja,

Bet nez kāpēc neņēma

Pēteri Jurciņu?

Sis gadījums apstākļus

Noskaidrot prasa:

Vai Jurciņam vietas

Tam pietrūka ķešā?

Nē, minētais laupītājs

Krieviski lasa

Un latviešu klasika

Viņam ir sveša.

BRĪDINĀJUMS

… Neizjauciet mani!

Es neesmu atkal saliekams.

Vērtējiet mani kā mani.

Laimonis Kamara

Atzīšanās, biedri, svarīgs faktors,

Tādēļ gribu brīdinoši saukt:

Kamara ir cilvēks, nevis traktors,

Lūdzu to pa daļām neizjaukt!

Izjaukt allaž vieglāk nekā salikt.

Jautājums: vai viņš kā agrāk rūks?

Var jau būt, ka daļas pāri paliks.

Bet ko tad, ja kādas skrūves trūks?

MAMUTIĀDA

Laika gaita, laika gaita

Tā kā milzu upe plūst..

… Kas gan Limbaži bez Lielezera!

… Toreiz peldkostīmus

tur neviens vēl nepazina …

…. — Dzejnieki Dzejnieki

Kur jūs esat? —

… Dzejnieks?

Kas par vellu!

… Melna noplukuši «hūte» virzās sāņus,

Atsedz seju, apaugušu sariem …

… Tad, kad tikām draugos,

Parādām ir savas vārsmas.

Izlasījis Diženājo Bernhards ilgi domā ..

… Ilgi domā, klusi saka:

«•Nevajaga, puikas, nevajaga …»

Arvīds Grigulis

Tas vēl bija tajos laikos,

Kad mēs lēkājām pa kokiem,

Dzīvojām pie lielas peļķes,

Visi plunčājāmies barā.

Apģērbu vēl nepazinām,

Ne to mini, ne to māksi,

Gūžu jostām nodīrājām

Kādu mamutu vai taksi.

Toreiz daudz mēs nerunājām,

Līdzskaņu vēl bija pamaz —

Tikai m no vārda mamuts,

N no vārda nopūdelēt.

Katru burtu nācās skrāpēt

Granītā vai dolomītā,

Honorārus nemaksāja,

Tādēļ dzejnieks bija retums.

Drukas darbi nāca ārā

Tikai vienā eksemplārā.

Reiz pie mūsu lielās peļķes

Uzradās kāds dīvains hipijs,

Tāds ar drūmi garu spalvu.

Neparasti lielu galvu.

Saucām to par Lielo Drūmo,

Dzīvoja viņš biezos krūmos.

Drūmais svešvalodas prata,

H un f mums iemācīja.

H drīz iepatikās puišiem

(Hipī, hepī, hali gali),

F it labi jaunām meitām.

Pat vēl tagad «fui!» tās saka,

Nelieto vairs veco «kaka».

Kamēr citi ķircinājās,

Grauza saulespuķu sēklas,

Čaulas izspļaujot ar blīkšķi,

Drūmais, prātodams pie sevis,

Mēdza sūkāt kājas īkšķi.

izmantodams rakstu zīmes,

Sacerēja garas rīmes.

Mēs, tie mazie, viņu skaudām,

Mēģinājām atdarināt.

Taču Drūmais laidās lapās,

Sacīdams mums šādus vārdus:

«Mīļie puikas, labāk nehal…»

Un vēl klusi bilda — «turēt».

Teica vēl kaut ko par upi.

Nesapratām. Bijām glupi.

KĀ LAI TIEK NO TEVIS VAĻA?

… Un nesauc mani. Es labāk gribu

šonakt raganās aiziet.

… Es spārnota noturos zilgmē,

Bet piesapņoti spārni nekalpo ilgi,

Vējš izplūkā tos, vējš noškin pa spalvai,

es krītu.

Vai tu mani mīli

Arī tik aplaupītu …

Mirdza Bendrupe

(No krājuma «Vētras acs»)

Negribu es tevi paļāt,

Asiem vārdiem sapni kliedēt.

Kā lai tiek no tevis vaļā?

Varbūt pamēģināt biedēt?

Ja nu raganās es ietu?

Tev tak netīk tādi tipi.

Tikai tur nav brīvu vietu,

Visur priekšā jaunās hipī.

Labāk tērpšos baltās pūkās,

Lidošu uz vētras aci.

Nikni vēji mani plūkās,

Krusa kapās, lietus slacīs ..

Cerams, nāksi tu pie prāta,

Atteiksies no savas domas,

Kad es būšu applūkāta

Tā kā cālis gastronomā.

Bet, ja tādu mani tiekot,

Nebrīnīsies tu kā skārnī,

Būs jau tomēr tev par prieku

Vēlreiz jāataudzē spārni.

AICINĀJUMS UZ DZEJU

… Atnāc pie manis

Tieši pēc darba,

Tieši no naktsmaiņas,

Kad

Tu

Tik brīnišķīgi žāvājies,

Klausoties manas

Vislabākās dzejas.

Harijs Gāliņš

Atnāc pie manis

Kā mazā juiga,

Kas draugus uikā.

Atnāc pie manis,

Kā kādreiz gāji

Pie citiem puikām.

Gulēsim kopā

Uz ciņa vilgas,

Kur pērnās smilgas.

Un lai tev aiziet

I\ā putenī pātā

Nenāk prātā.

Lai nu tā salna

Kā burvis ielejā

Žāvējas.

Lasot tev dzejas,

Man patīk vērot,

Cik brīnišķi

Žāvājies.

Lai tevi aprunā

Pirtīs uz lāvām,

Uz klinšu krantēm

Nemainu tevi

Pret svešām žāvām

Pret citām tantēml

TAS TIKAI Tā, STARP CITU

Droši vien man pa tavu ceļu

Nevajadzētu iet. Vajadzētu bēgt.

… Bet es taču visu aizmest drīkstu

Un ar zivīm pa dzelmi tev pretī nirt?

Ja nespēju aizpeldēt, ja es slīkstu, —

Nevajag glābt! Būs labi jūrā mirt.

… Lūgt? Lai tu vienmēr paliec?

Neesmu lūgusi.

Daina Avotiņa

Kā ēna tev es pakaļ eju

Un neatkāpjos ne par matu.

Nē, nē, es tevi netraucēju.

Tu, lūdzu, nepievērs man skatu.

Kā zivtiņa tev pretī brāžos,

Lai tavā priekšā sāktu dejot.

Nē, nē, es, protams, neuzbāžos.

Tu, lūdzu, nesāc mani zvejot.

Ai vētras nakts, ai smilšu kāpa …

Tos skūpstus atceros bez mitas!

Nē, nē (nudien es kļūstu pļāpa),

Tu mierīgs vari mīlēt citas.

Es nedomāju tevi saistīt

Kā Prometeju dzelžu važā.

Nē, nē, ir ciest un mīlēt skaisti!

Tad visos žanros laba raža.

Maļ manu mūžu tenku dzirnas,

Ka es nez kādā mežā mitu …

Nē, nē, ja jutos reiz kā stirna,

Tas bija tikai tā, starp citu.

JA MĪLI DABU .

Cik manās pļavmalās jau daudz ir stiklu,

Bet manas kājas basas — kur tām iet,

… Nē, laikam nebija tie jaudis slikti,

Kam pudeli pret akmeni bij sviest,

… Bet negribu iet kājām apautām,

Ar dzīvu soli zemi jūtu dzīvu.

Vitauts Ļūdēns

(«Usmas un Mežotnes sonetas»)

Ja nomests zemē sērkociņš vai papīrs,

Nav māksla tādām drazām pāri tikt.

Bet pamēģini basu kāju likt

Uz asām šķautnēm, kā to dara faķīrs!

Ap Mežotni un Usmu stikli spīd.

Tos labi ļaudis izkaisa pa zāli.

Ja sāksi droši trenēties jau rīt,

Tāpat kā es tu cilposi, mans brāli,

Un sonetu pat spēsi uzrakstīt.

Es labu tēmu piedāvāt tev varu:

«Ja mīli dabu, nodod stikla taru!»

Priekšlikums ar garantiju

Manā četristabu sirdi

tu būsi pilnīgā drošībā.

Un vispār —

jūties kā mājās.

Māra Zālīte

Bet, ja tu pamani kādurīt

Manī nejauku dabu,

Vari to dzīvokli samainīt

Pret diviem divistabu.

AI MEITENES, AI GARDĒDES!

Tā meitene, kam acis glezni lās,

Par sviestmaizi man viennakt atdevās.

Jānis Rokpelnis

Nu velti pūles tērēju:

Man neveicas kā senāk,

Jo margarīnu smērēju,

Un vairs neviena nenāk.

Ai nedienas, ai raizītes …

— Kam sūdzēties? — es prasu.

Pats ēdu savas maizītes

Un savas dzejas lasu.

KĀRTĪBAI JĀbŪT!

Viņš brauca

Ar neatļautu

Ātrumu.

Viņš pats sevi

Notiesājis:

Aizvēlis dzivibas avotam akmeni.

Cik ilgi vēl rajona ceļos

Dzinēji un bremzes

Darbosies nesaskaņoti?

Alberts Lotmelis

(No krājuma «Likteņlīnijas»)

Stingri ievērojiet

Satiksmes noteikumus!

Izbraucot no garāžas,

Pārbaudiet mašīnas

Tehnisko stāvokli,

Sevišķi bremzes.

Nekad nepārsniedziet

Atļauto ātrumu!

Tas var izraisīt

Avāriju.

Jūs jautājat,

Kāds tam visam

Sakars ar dzeju?

Nu, to es jau minēju:

Tāds pat kā bremzēm ar dzinēju!

bīstamas šaubas

Es citiem klāstu par tādu kā lietuvēnu:

melis — lēlis, duļkigs — muļķīgs,

cienīgs — vienīgs;

mani rausta, tausta, slavē un kausta;

vai daru,

vai varu,

vai spēju,

vai tikai eksistēju?

Viktors Livzemnieks

(<Mani apšauba>)

Var apšaubīt zeltu,

Ja neredz provi.

Ja tesmeni neredz,

Var apšaubīt govi.

Un žāvētu desu,

Ja nejūt smaku.

Bet apšaubīt Viktoru —

Tas jau par traku!

Lai viņš nav vienīgs,

Bet cienīgs

Lasāmā sagādnieks

Visiem, kam nenāk miegs.

Muļķīgi raustīt, kaustīt, taustīt

Un izjautāt, kas viņš tāds.

Jau trešais dzejoļu krājums

Viktoram nodrukāts!

«… Kaut ko es nesaprotu

(es daudz ko nesaprotu),

Ja pilnu va]u dotu,

Tāpat es nesaprastu …»

Saka atklāti dzejnieks,

Nesdams pravieša nastu.

Un vai tad jums ar to nav gana,

Ka beidzot pats viņš atzīt spiests:

«Tik vēlu pienāk saprašana,

Ka laiks bij bezjēdzīgi šķiests.»

Kādēļ jūs viņu tirdāt?

Kādēļ jūs viņu sirdāt,

Apšaubāt viņa eksistenci,

Kairināt viņa vājumu?

Vai gribat vēl vienu krājumu?

kad mirusi mīlestība

… Vīd veceņu pulkā kads pusaizmirsts vaigs

Pie kapsētas klusajiem vārtiem.

Un acis arvien vēl kā turcietei spīd

Ar skatienu dzedru un slīpu.

Bet krustu spocīgās ēnas krīt

Pār mirušu mīlestību.

Vai tiešām šai vietā jau pulcēties sāk

Pa vienai jau meitenes manas?

Laimonis Vāczemnieks («Pie vārtiem»)

Pie kapsētas vārtiem pulcēties sāk

Tādi kā redzēti skuķi.

Gan līkas, gan greizas, gan klibas tur nāk,

Bet daža pat velkas ar kruķi.

Ir dažai kā tabakmaks savilcies zods

Un krunku — ak dievs, cik tik nav to!

Šīs dāmas reiz pavest bija man gods.

(Ar mopēdu, ne jau ar auto.)

Lūk, vienai kā turcietei acis spīd,

Dur sirdi cauri kā īlens.

Un visas ap kaklu šļupstot man krīt:

— Mēt, Laimonīt, glibam vēl mīlēt! —

LAI KATRS SEVI VAINO PATS

No ziemas arā laužas verbs

tam zvēra ausis svilst

zvērs izspjauj tumsā Ahasveru

bāl dusmās svētbildes uz kauliem

un dzinējsuņi smilkst

bet aizvien tuvāk nāk Tas Viens

kas svēto tiesu spriež

Juris Helds

(No krājuma *Sirmās atslēgas»)

Ja dzejolis mans kādam liekas zvērisks,

Pārlieku miroņkaulains, verbains, ahasvērisks,

Lai pats viņš galā tiek ar savām bēdām!

Jau dzinējsuņi smilkst, tie man uz pēdām.

Nāk Viņš, nu Tas, kam zibsnī acis kārās,

No mašīnas, no ātrās — sanitārās.

Es ūdenī tāpat kā dzejā peldu, —

Plunkš — Gaujā, Pigu! Nenoķert jums Heldu!

AI BARŽAS, AI SMARŽAS,

AI DZĪLES, AI PīLES!

Paceļas migla, un dūmi ar smaržām

Dzirksti no krasta un spieto no baržām.

Meitenēm tiktos cirst miglāju sienu,

Zvejniekiem gribas mest pagalvi sienu.

Ugunis vērojot, sačukstas pīles,

Liesmu caur meldrājiem paņem sev

dvēseļu dzīles

(No O. Grāvīša un A. Vējāna dziesmas

*Meitenes Lubāna klanos» sieviešu korim a capella).

Grāvīša dziesmu dzied Lubāna pīles,

Vējāna vārdi skar dvēseļu dzīles.

Dzirksteles spieto no zvejnieku baržām,

Paceļas dūmi ar deguma smaržām.

Zvejnieki pabāž sev pagalvī sienu …

(Nez vai tie sagaidīs nākamo dienu,

Nez vai par šašlikiem nekļūs tie paši.)

Meitenes miglāju sienu cērt braši.

Dziesmiņu beigušas, sačukstas pīles:

—  Ja viņi nesadegs, šovakar mīlēs!

—  Nez kur tās meitenes? Kur a capella? —

Sabiezē migla, un neredz ne vella!

MULDATIKA PROBLEMĀTIKĀ

Kad dzive nodzīvota pusē,

Tad tikai isti redzams tiek,

Cik jauks tāds bridis, kad spēj klusēt,

Kaut prāts jau vārdus virknē liek.

… Bet iegrimt klusēšanas splinā

Nemūžam negribētu es.

Jānis Llepiņš («Klusēšana»)

Sen esmu nozvērējies klusēt

Un skaudis tos, kas klusēt māk.

Kaut dzīve nodzīvota pusē,

Bet runājamais nāk un nāk!

Ja kādu miesas kaiti manu,

Ir klistīrs, plāksteris un jods.

Bet kādēļ gan pret runāšanu

Nav antimuldīns izgudrots?

Es, protams, nedzertu to pakām,

Lai mēmums neuznāk jau rīt.

Šis tas man tomēr ir vēl sakāms,

Un jums to nāksies uzklausīti

LAI NOČAB ČUBU MAISS!

Es tevi skatu līdz kaulam.

Tu mani zini līdz kaulam.

Paliec mans, kad kazačoku spēlē!

Ugunsvējos mesti būsim divi vien.

Pa naktīm siena šķūņos žogos

Un droši vien driz sākšu zagt —

Lai ir uz kupla čubu maisa

Man viena traka mīlas nakts!

Jana More (No krājuma «Jūrniekrozes»)

Atmetīsim, jūrniek, šaubu praulus!

Katrs skelets skumji jūtas viens.

Sametīsim kopā mūsu kaulus,

Čubu maisam ir jau sazagts siens.

Ko tu, jūrniek, šaubās galvu grozi?

Varbūt domā — māmiņa ko teiks?

Spraud vien droši savu jūrniekrozi,

Spraud to pogas caurumā kā Šveiks!

Kazačoks ir jāuzsāk ar joni,

Jārauj tā, lai karst no elpas gaiss!

Smieklīgi ir visi poroloni,

Kad uz grīdas kuplais čubu maiss.

KAS TO LAI ZIN

Iet nosalusi savas rotās,

Iet sieviete un it kā mokās.

Viz lāstekas caur tērpa krokām,

Un neredz cauri apledotām rokām …

Viktors Avotiņš

(No krājuma *Apiet loku»)

Ar greizsirdīgām sievām nevar jokot, —

Dažs mīļāko ir bāzis ledusskapī.

Ja lāstekas jau viz caur tērpa krokām,

Tad dzīvība tai dāmā turas knapi.

Bet kas to īsto iemeslu lai zina,

Kad ledus kārta rokas klāj un seju.

Varbūt ka viņa krāsni nekurina,

Varbūt ka lasa Avotiņa dzeju.

NEKAS LABS NAV GAIDĀMS

Tev ne vārda nesacīšu,

Savas skumjās govis dzīšu

Tālā mežmalā.

Prom no tavām karstām takām,

Tavām sazāļotām akām

Zilā aizvējā.

Knuts Skujenleks («Pastorāle»)

Kad tu mani apbēdini,

Asara kad noviz,

Gauži raud ar mani kopā

Visas manas govis.

Cilvēku un lopu sirdis —

Instrumenti vāri.

Visai mūsu lopkopībai

Nodari tu pāri.

Kādu indi lej tu akās?

«Taizels», šķiet, pēc smakas.

Man sāk pēdas svilt uz takas,

Govis lec kā trakas.

Tagad meža malā ganu,

Tur ir laba zāle.

Ar to tavu trakošanu

Būs man — pastorāle!

KUR TU SPRUKSI

Ar melnu suni baltās kāpās

Šī diena laimiga ir mums,

Un kas par to, ka divas ķēdes

Pēc saviem valkātājiem skumst?

Olafs Gūtmanis

(No krājuma «Disonanse»)

Kas mājās nekustīgi sēdēs.

Ja ārā laiciņš gluži jauks!

Es reizēm noraujos no ķēdes,

Tāpat kā četrkājainais draugs.

Un tā mēs ejam, smiltis vandot,

Kā divi labi draugi prot:

Es — savu bārdu vējā plandot,

Viņš — vējā asti plivinot.

Gar jūrmalu, starp kāpu priedēm

Mums citi biedri garām jož,

Kā tikko sprukuši no ķēdēm,

Un, kaut ko meklēdami, ož.

Dažs bēg no sievas, cits pēc trauka,

Cits meklē bodēs to, kas nav …

No ķēdēm norāvušies braukā

Un garās rindu ķēdēs stāv.

Kad skriets ir velti pakaļ priekam,

Nav bijis meklēt vērts un ost,

Mēs rāmi ķēdes kaklā liekam,

Lai rītā atkal rautos nost.

Un domāju es, glāstot Duksi:

— Ir jauki bēgt, bet kur tu spruksi?

AK SVĒTA VIENTIESĪBA!

Dievmāte, nevienas sāpju rievas tava sejā.

Vakar taču mēs piesitām krustā tavu dēlu.

Topi mums saprotamāka, dievmāte.

Vai paradīzes putni mēslo uz paradīzes puķēm?

Velga Krile

(No krājuma «Gaismēna»)

Nobrīnās dievmāte augstajā debesu pilī:

—  Kas ar jums noticis? — uzrunā Velgu Krili.

—  Tāda kā komjauniete esat pēc gadu skaita,

Taču tik naiva un svēta kā dieva aita.

Piesita manu dēlu krustā, tak ne jau vakar.

Bet konkrēti jums ar to visu kāds sakars?

Vai jūtaties vainīga, vai tad jūs naglas dzināt?

Bet labi, ka bībeli lasāt un manu dēliņu zināt.

Viņš jums pa draugam palīdzēs nākamo krājumu

izdot.

Jā, paradīzē mēdz dažādi putniņi ligzdot

Un uzvedas rātni kā jūsu vecumā skuķes:

Čivina daudz, bet nedomā mēslot puķes.

Un nelaista arī, jo nav viņiem laistāmo aparātu.

Lai dievs dod jums spēkus un apskaidro jūsu prātu!

VIENS PĪPIS

Es esmu iebāzis degunu

Peļķē. Parastā peļķē.

Un es spitigi apgalvoju,

Ka tā ir neļķe.

Andris Grīnbergs

(«Vēlreiz par peļķi»)

Ja dzejnieks peļķi sauc par neļķi,

Tā tam ir jābūt, tā tas ir.

Vai peļķe — neļķe, neļķe — peļķe,

Neko tas īsti neizšķir.

Mēdz taču skuķi saukt par puķi,

Pa degunu vai snuķi gāzt..

Un tādēļ nebāzīsim snuķi,

Kur dzejnieks degunu mēdz bāzt!

AK, JA KĀDS MŪS NODĪRĀTU!

āda traucē tev ienākt mani

āda traucē man ieiet tevi

Laima Livena

Sen tu būtu manī ticis,

Sen es tevī ieiet spētu,

Sen mēs abi savienotos,

Ja tā āda netraucētu.

Ak, ja kāds mūs nodīrātu,

Ādu pārmestu pār kārti!

Tad kā tomāti mēs būtu

Mīksti, sulīgi un sārti.

Ieliktu mūs vienā burkā

(Tāda idille man rādās),

Un uz vāka būtu rakstīts:

«Mīlas konservi. Bez ādas».

SPĒKS, KUR TU RODIES?

Augstsprieguma dzirksteles lec …

Neskaries! Apdegt var.

Skaries! Un kopā degsim.

Es esmu jaunsl

Es vēl neesmu vecs!

Dzirksteles

lec un lec…

Jānis Sirmbārdis

(No krājuma «Brūkleņzieds» )

Vēl dzīvs ir manī katrs gēns,

Spiedz spalgi dāma skavās manās:

— Jūs, Sirmbārdi, kā autogēns!

No jums ir ļoti jāuzmanās!

Un dzirksteļo, un sprakst, un šņāc …

Mūs rausta strāva, cauri skrienot,

Un abiem mums ir iespaids tāds,

Ka kontaktu vairs neatvienot.

Ir mana dzeja tā kā bieds

Tām, kurām pārāk vāri pirksti.

Švirkst pāršķirstot mans «Brūkleņzieds»,

Met katra rinda karstu dzirksti.

Kad mani pārsegs zārka vāks, -'

Un kad pār mani smiltis kritīs,

Tās dāmas, kas pie kapa nāks,

Vēl ilgi elektrība sitīs.

ANTIDZEJOĻU KLADES

Kaut ko ieēst, kaut ko iedzert, kaut ko mīlēt,

kaut ko iesist padusē kā paiju.

Un pēc tam uz kafijputras zīlēt,

Kādā mēnesī man gaidīt maiju.

A. Imermanis

JĀNIS VAHERS

Pamacība paijašana

Nevienu pieredzi jau nevar saukt par grēcīgu

kaut tāpēc vien, ka katram gribas kādu paijāt.

Jebkurā mīlēšanā ievērojiet stingru secību,

jo citādi, ja pārcenšas, var iznākt kaut ko aijāt.

Ja pasist padusē tev beidzot izdevies ir kādu paiju,

tad tukšā dūšā — neēdušam lieki būtu steigts.

Kaut tādā reizē obligāti nav vairs gaidīt maiju —

Neviens līdz šim, cik dzirdēts, vēl nomīlēts nav beigts.

Tā, gadiem ejot, izdevies man atziņas šīs krāt.

Ja kādam ir kas neskaidrs, tad nāciet —

pie kafijtases vēl ne to vien varam pārrunāt…

Atgriešanās sākotnē J. Baltvilks

Kā zirgam

vajadzīgs man izvārtīties.

Kā zirgam zviegt. Kā sunim riet.

Un to es daru katru rītu.

J. Baltvilks

Atgriešanās sākotnē

Kad draugs man sastopoties

saka: «Čau!».

Es klusi iesmilkstos

un bilstu: «Vau!»

Kāpēc gan es lai sev to

prieku liedzu!

Vai citiem patīk — nepatīk,

bet tā pret rītu zviedzu.

Un zaļās ganībās,

kas turpat durvju priekšā.

Tad vārtos zirdziski,

ja sieva nelaiž iekšā.

Lai tur vai kas,

bet nerādīšu garu vāju.

Nāk kaimiņš, priecīgs ierejos

un smaidot ceļu kāju …

Vai sagaidīs kāds

asaras, ka leju!

Ne velna, sēdīšos

un uzrakstīšu dzeju!

PAŠPARODIJA

Vēl bērnībā dauzīts es tiku,

kad ābolus spēru vai kāvos.

Kad nopirku motociklu —

zem smagās maš'tnas žāvos …

Un rezultātā ir sanācis

negribot, nevis gribot,

ka mēdzu es ne vien staigājot,

bet ari domājot klibot.

Valdis Artavs

(«Pašapcerē jums»)

Es bieži runājos ar sevi,

Kaut sieva nebeidz mani rāt.

Ar gudru cilvēku, vai zināt,

Ir patīkami parunāt.

Un, visus pārskatot pēc kārtas,

Kas dzejas druvā pļauj un sēj,

Mēs secinām, ka Valdis Artavs

Ir vienīgais, kas kaut ko spēj.

Pats dakters Oga, mani zinot

Un regulāri pārbaudot,

So patiesību apstiprina.

Tik lūdz, lai citiem nestāstot.

Jo skaudība pie mums ir traka,

Bet paškritikas — pamaz gan.

(Man aizdomas, ka viņš to saka

Ne tikai vienīgajam man!)

SATURS

Ievadvārdi ……………………………………………………………………………………………………….. 5

Sālīts prieks (Andrejs Balodis)……………………………………………………………………… 6

Droša recepte (Milda Losberga)……………………………………………………………………. 8

Vērtīgas ziņas (Dagnija Dreika)……………………………………………………………………. 9

Izvēlīgais vilks (Rūta Venta)……………………………………………………………………….. 12

Ko gaidi, valoda? (Uldis Bērziņš)……………………………………………………………….. 15

Bez greizsirdības un bez skaudības (Jānis Peters) . . 17

Nebēdā, Pēteri (Pēteris Zirnītis)………………………………………………………………….. 18

Kad kāposti sajūk (Ojārs Vācietis)…………………………………………………………….. 21

Dresūras vaina (Ilga Rismane)…………………………………………………………………….. 24

Tu — mans gardums (Ziedonis Purvs)………………………………………………………… 27

Spied vai svied, visu dzied (Gunārs Selga) …. 28

Atvadas no radošā gara (Anatols Imermanis) … 29

Kur ir tavs pods? (Velta Kaltiņa)………………………………………………………………… 31

Ka tik būtu oriģināli (Leons Briedis) …… 33

Lej, māsiņ, lej! (Ināra Roja)………………………………………………………………………… 35

Kā lai nebaidās! (Egils Plaudis)…………………………………………………………………. 37

Neņemsim Jaunā (Pēteris Jurciņš)……………………………………………………………… 39

Brīdinājums (Laimonis Kamara)………………………………………………………………… 41

Mamutiāda (Arvīds Grigulis)………………………………………………………………………. 42

Kā lai tiek no tevis va|ā? (Mirdza Bendrupe) … 45

Aicinājums uz dzeju (Harijs Gāliņš)…………………………………………………………. 47

Tas tikai tā, starp citu (Daina Avotiņa)………………………………………………………. 49

Ja mīli dabu (Vitauts Ļūdēns)……………………………………………………………………… 52

Priekšlikums ar garantiju (Māra Zālīte)……………………………………………………… 53

Ai meitenes, ai gardēdes! (Jānis Rokpelnis) …. 55

Kārtībai jābūt! (Alberts Ločmelis)………………………………………………………………. 56

Bīstamas šaubas (Viktors Līvzemnieks)………………………………………………………. 57

Kad mirusi mīlestība (Laimonis Vāczemnieks) ■. 59

Lai katrs sevi vaino pats (Juris Helds) , . 60

Ai baržas, ai smaržas (Andris Vējāns)…………………………………………………………. 62

Muldatika problemātikā (Jānis Liepiņš)…………………………………………………….. 63

Lai nočab čubu maiss! (Jana More)……………………………………………………………. 64

Kas to lai zin (Viktors Avotiņš)…………………………………………………………………… 66

Nekas labs nav gaidāms (Knuts Skujenieks) …. 67

Kur tu spruksi (Olafs Oūtmanis)………………………………………………………………… 68

Ak svētā vientiesība! (Velga Krile)…………………………………………………………….. 71

Viens pīpis (Andris Orinbergs)………………………………………………………………….. 72

Ak, ja kāds mūs nodīrātu! (Laima Līvena) …. 73

Spēks, kur tu rodies? (Jānis Sirmbārdis)…………………………………………………… 75

ANTIDZEJOĻU KLADES

Atgriešanas sākotne J. Baltvilks

Pašparodija (Valdis Artavs)…………………………………………………………………………. 77

Valdis Artavs

SPRAUDĪTE

Redaktors J. Sirmbārdis. Mākslinieciskais

redaktors A. Jēgers. Tehniskā redaktore

I. Soide. Korektors M. Beinerts.

Nodota salikšanai 11.06.81. Parakstīta

iespiešanai 27.07.81. JT 05209. Formāts

70X90/32. Tipogrāfijas papīrs Ns 1. Lite-

ratūras garnitūra. Augstspiedums. 2,92

tizsk. Iespiedi.; 3,14 uzsk. kr. nov.

2,26 izdevn. 1. Metiens 16 000 eks. Pašūt.

IV? 1877. Cena 30 kap. Izdevniecība

«Liesma», 226047 Rīgā, Padomju bulv. 24.

Izdevn. Jfc 262/31036/Do-1316. Iespiesta Lat-

vijas PSR Valsts izdevniecību, poligrāfijas

un grāmatu tirdzniecības lietu komitejas

ražošanas apvienībā «Poligrāfists», 226050

Rīgā, Gorkija ielā 6.

Par ko smejas Valdis Artavs

21.02.2009.

Autors: Valdis Artavs.

Par maziem un lieliem spēlmaņiem

Atnāk kaimiņš kādu dienu,

Baigi nobēdājies tāds:

Tūkstoš latu nospēlējis,

Pievīlis šo automāts.

Lai mēs visi saziedojot,

Citādi šim būšot gals,

Izliks ģimeni uz ielas,

Sieva raudās, bērni sals…

– Velti cerēts! – es šim saku,

– Tu mums, draudziņ, mieru liec.

Pats tu naudu paspēlēji,

Pats tu arī galā tiec!

Protams, viss, ko pastāstīju,

Manis paša izdomāts.

Nav man kaimiņš paspēlējies,

Nav tam nojucis vēl prāts.

Bet, kad Kargins paspēlējās,

Kurš man spēj to izskaidrot,

Kāda velna pēc mums visiem

Viņa parāds jāatdod?

Ārstē Pareksu jau ilgi

Godmanis ar Slakteri.

Vai nu slimnieks beigts pagalam,

Vai nu švaki dakteri!

***

Smaidiet, un labi būs!

Pozitīvās emocijas,

naudu redzot, rodas.

Tāpēc arī laupītāji

bankas laupīt dodas.

Pozitīvās emocijas

Izjūt mīlas pāri.

Tāpēc jau uz jaunām meitām

puiši ir tik kāri.

Pozitīvās emocijas

rodas, dzerot šņabi.

Visas bēdas pēkšņi pazūd,

Viss ir atkal labi.

Taču alkohols ir kaitīgs

Veselīgam garam,

Un nav labi bankas laupīt.

Meitās iet gan varam!

***

Mūsdienu šūpuļdziesma

Čuči, manu mazulīt,

miegā saldā.

Lieli, gudri onkuļi

šodien valda.

Izaugsi un zināsi,

kā tas bija.

Kādu putru onkuļi

ievārīja.

Čuči, manu mīlulīt,

aijā, žūžu.

Maksāsi tu parādus

visu mūžu.

***

Tas tikai tā, pa jokam

(no kāda pagasta ikdienas)

Tiekas divi labi draugi.

Protams, trauks uz galda.

Nomācoša atmosfēra

Abu starpā valda.

– Tu man, Valdi, neuzticies?

Ivars drūmi jautā.

– Kāpēc mani sablamēji,

Ķengas laizdams tautā?

– Ko tu, Ivar, tas pa jokam!

Iedzersim pa graķim!

Ka starp mums nav vienprātības,

Jāsmejas pat kaķim. –

Pienāk trešais, Ilmārs vārdā,

Ko viss pagasts zina:

– Bravo, draugi, jūsu strīdi

Presi uzjautrina!

Žurnālisti, nabadziņi,

Pelna baltu naudu.

Visas jūsu nesaskaņas

Sagādā tiem baudu.

Gan jau atkal viss būs labi,

Beigsies krīzes žņaugi.

Kurā ģimenē nav strīdu?

Nu tad prozit, draugi!

Brīnumi

Tādi brīnumi var notikt

Laikam vienīgi pie mums:

Nosēž cilvēks desmit gadus

«Atvainojiet, pārpratums!»

Tos, ko velti nomušīja,

Partijā sāk atjaunot.

Bet kas mušītāji bija,

Tiem bez rindas desu dod.

Tādi brīnumi var notikt

Laikam vienīgi pie mums:

Karojām vai desmit gadus,—

Bet, kad vajadzētu tiesāt

Tos, kas pašā augšā stāv,

Izrādās, ka visi svēti

Un ka vainīgo mums nav.

Tādi brīnumi var notikt

Laikam vienīgi pie mums:

Visā milzīgajā valstī

Pēkšņi ziepju iztrūkums.

Kur tās ziepes pazudušas,

Ko nu kurais šodien min:

Partija sāk atmazgāties,

Bet vai izdosies, kas zin!

Content

Artavs Valdis Spraudīte

IEVADVARDI

SĀLĪTS PRIEKS

DROŠA RECEPTE

vērtīgas ziņas

izvēlīgais vilks

KO GAIDI, VALODA?

BEZ GREIZSIRDĪBAS UN BEZ SKAUDĪBAS

NEBĒDĀ, PĒTER!

KAD KĀPOSTI SAJŪK

DRESŪRAS VAINA

TU — MANS GARDUMS

SPIED VAI SVIED, VISU DZIED

ATVADAS NO RADOŠA GARA UN LIEKĀ SVARA

KUR IR TAVS PODS?

ka tik būtu oriģināli

LEJ, MĀSIŅ, LEJ!

KĀ LAI NEBAIDĀS!

NEŅEMSIM ĻAUNA

BRĪDINĀJUMS

MAMUTIĀDA

KĀ LAI TIEK NO TEVIS VAĻA?

AICINĀJUMS UZ DZEJU

TAS TIKAI Tā, STARP CITU

JA MĪLI DABU .

Priekšlikums ar garantiju

AI MEITENES, AI GARDĒDES!

KĀRTĪBAI JĀbŪT!

bīstamas šaubas

kad mirusi mīlestība

LAI KATRS SEVI VAINO PATS

AI BARŽAS, AI SMARŽAS, AI DZĪLES, AI PīLES!

MULDATIKA PROBLEMĀTIKĀ

LAI NOČAB ČUBU MAISS!

KAS TO LAI ZIN

NEKAS LABS NAV GAIDĀMS

KUR TU SPRUKSI

AK SVĒTA VIENTIESĪBA!

VIENS PĪPIS

AK, JA KĀDS MŪS NODĪRĀTU!

SPĒKS, KUR TU RODIES?

ANTIDZEJOĻU KLADES

Atgriešanās sākotnē J. Baltvilks

PAŠPARODIJA

SATURS

Par ko smejas Valdis Artavs

Par maziem un lieliem spēlmaņiem

Brīnumi